חומרים בשימוש מוצרי קוסמטיקה

**בתעשיית ה[[קוסמטיקה]] משתמשים בשלוש קבוצות עיקריות של חומרים וכן בקבוצה מעורבת:**

'''פיגמנט אולטאמרין'''|ממוזער|200px|שמאל
'''סיליקון'''|ממוזער|שמאל|200px
# מינרלים
# פיטוכימיקלים
# מעורבת
# רכיבים ביוטכנולוגיים

## מינרלים

מקור המינרלים הוא מהים ומהאדמה והם משמשים בתעשיית הקוסמטיקה במשך מאות שנים.

תעשיית הקוסמטיקה צורכת את המינרלים לניקוי, להגנה, לספיחת שומנים, לצביעה וגם לטיפול רפואי לעור. המוצרים הנפוצים בשימוש הם קרם הגנה, מסכות פנים, סרומים, מים מינרלים, מי פנים תרמיים, צלליות ופודרות.

ישנן כמה קבוצות של מינרלים:
### מינרלים כמרכיבים פעילים המשפיעים ישירות על העור
* אבץ: החומר מרגיע גירויים, אנטי בקטריאלי ומונע פצעונים. ניתן למצוא אותו בקרמי פנים, משחות נגד אקנה, דאודורנטים טבעיים ומשחות לתינוקות.
* ברזל: פיגמנט המשמש לצביעה במייק-אפ, סומקים וצלליות.
* מגנזיום: סופג לחות ושומן מהעור.
* נחושת: מעודדת ייצור קולגן ואלסטין ומשמשת במוצרים לאנטי-אייג'ינג.
* סיליקה (צורן דו-חמצני): נמצאת בקרמים ובפודרות. סופגת שומן ומשפרת את מרקם העור.
* קלציום (סידן): משתמשים בייצור קרמים ופודרות. סופג לחות, מעניק נפח לעור ומשפר מרקם.

### מינרלים כהגנה מפני קרינה
*טיטניום דו-חמצני: מסנן קרינה פיזיקלי, נמרח על העור ואינו נספג וחודר פנימה, מפזר את קרני העל-סגול וכך מונע נזקי כוויות, כתמי פיגמנטציה והזדקנות מוקדמת של העור. הוא נמצא בקרמי הגנה, מייק-אפ עם מקדמי הגנה מהשמש, משחות טיפול לגירוי בעור ומשחות לתינוקות.
*אבץ דו-חמצני: מסנן קרינה פיזיקלי טבעי, מתאים לעור עדין ורגיש.

### מינרלים כפיגמנטים וצבעים טבעיים
*תחמוצות ברזל: משתמשים במוצרים כמו מייק-אפ, שפתונים וצלליות. מוסיפים תחמוצות ברזל בצבעים אדום, צהוב, שחור, חום וכתום.
*מיקה (נציץ): מינרל זה נותן ברק בצלליות, מייק-אפ ושפתונים, גם משפר מרקם של העור ונותן יציבות לפיגמנטים שבמוצרים. במוצרים יוקרתיים משתמשים במיקה סינתטית.
*פיגמנט אולטראמרין כחול (יש גם בירוק וסגול) המופק מתרכובת גופרית ואלומיניום וכן פיגמנט מתחמוצת של כרום. משתמשים בפיגמנטים אלה לצלליות עיניים, אייליינרים, קונסילרים ולהענקת גוון כחלחל למייק-אפ כמתקן גוון.

### מינרלים לשיפור מרקם ולייצוב תכשירים
* חרסית לבנה וחמר בנטוניט: תפקידם בתכשירים הוא לספוח רעלים, לאזן את השומן. משתמשים בהם במסכות לפנים ובקרמים מטהרים. כמו כן מוסיפים אותם לאמבטיות ניקוי רעלים הסופחות רעלנים מהעור. החמר הבטוניט עשיר במונטמורילוניט וכאשר הוא נרטב הוא יוצר מרקם שיכול לספוג שומנים, רעלים, לכלוך ומתכות כבדות.

'''צמח אלוורה'''|ממוזער|200px|שמאל
'''פרחי הקומפרי'''|ממוזער|שמאל|150px
'''רימון'''|ממוזער|שמאל|200px
### מינרלים במים תרמיים
* מים חמים המגיעים ממעיינות במעמקי האדמה ועשירים במינרליים כמו סידן, מגנזיום, אבץ, סלניום, גופרית ונתרן. משתמשים במים אלה להרגעת עור מגורה, נוגדי חמצון טבעיים ומאזנים pH.

## פיטוכימיקלים

פיטוכימיקלים הם חומרים פעילים ממקור צמחי וניתן לחלק אותם לפי תפקידם ותועלתם בתכשירי הקוסמטיקה.
* **נוגדי חמצון ואנטי-אייג'ינג**

תפקידם להגן על העור מנזקי רדיקלים חופשיים ולעכב הזדקנות מוקדמת של העור, הגנה מנזקי קרינת השמש העל-סגולית.
* **מבהירי עור**

החומרים הפעילים מבהירים את העור, משפרים את אחידות גוון העור ונוגדי קרינה על-סגול.
* **נוגדי דלקת ומרגיעים**
* לחות והזנה:

תפקידם של החומרים להוסיף לחות והזנה וכן להחזיר לעור את היכולת להגן על עצמו על ידי מניעת איבוד מים בשכבות הפנימיות של העור, הגנה מפני מזהמים חיצוניים, שמירה על איזון שומנים ושמירה על רמת ה-pH.
* **אנטי בקטריאליים ואנטי פטרייתיים**

החומרים הפעילים הם נוגדי חיידקים ואנטיספטיים ומטפלים באקנה, ריח גוף ושומרים על היגיינת הגוף.
* **[[פילינג]] כימי**

הסרת השכבה החיצונית של העור על-ידי שימוש בחומרים כימיים.
* **פילינג אנזימטי**

מבוסס על אנזימים מפרקי חלבון, פילינג עדין ומתאים לעור רגיש.
* **פילינג מכני**

מבוסס על גרגרים טבעיים.
* **מגיני קרינה על-סגול**
ההגנה נעשית על-ידי לכידת הקרן והפיכתה ללא מזיקה, או נטרול הרדיקלים החופשיים שלפני שגורמים נזק, או חיזוק שכבת ההגנה של העור.
* **מזינים ומשקמים**

חומרים הנותנים חיוניות לעור, מרככים ומשקמים את העור.

## טבלת פיטוכימיקלים הפעילים במוצרי קוסמטיקה

## חומרים בקבוצות משולבות
* פחם פעיל (אורגני ומינרלי) המיוצר מחימום צמחים (במבוק, קליפות אגוזים) ולא ממכרה. הוא סופח שומנים עודפים, לכלוך ורעלנים מהעור. מנקה את הנקבוביות ומשפר את מרקם העור. הפחם משמש כמסכות ניקוי, פילינג עדין ומשחות שיניים.
* אבקת פנינים (ביו-מינרלית) משמשת לספיחת שומן, הבהרה וחידוש העור.
* אבקת אצות ים (ביו-מינרלית) המשמשת לניקוי העור ואיזון נוגדי חמצון.

## רכיבים [[ביוטכנולוגיה|ביו-טכנולוגיים]]
חומרים אלה מיוצרים או משוכפלים באמצעות טכנולוגיות של מיקרואורגניזמים, חיידקים, שמרים או תסיסה ולא תמיד מופקים ישירות מהצמח או המינרל. הם מאפשרים יצירת מולקולות פעילות שקשה או יקר להשיג בטבע, עם יציבות ובטיחות גבוהה.

**חומרים להענקת לחות, שיפור גמישות וחיזוק מחסום העור:**
* **[[חומצה היאלורונית]]** מופקת מתסיסה של חיידקי סטרפטוקוקוס.
* חומצה פוליגלוטמית מופקת מתסיסת חיידקי בצילוס סבטיליס.
* **[[דו-סוכר]]** (טרהלוז) מופק משמרים.

**חומרים לאנטי אייג'ינג המגבירים ייצור קולגן, הפחתת קמטים ושיפור מוצקות העור****:**
* **[[קולגן]]** המופק מחיידקים מהונדסים אי-קולי או משמרים.
* **[[אלסטין]]** המיוצר בהנדסה גנטית של חיידקים.
* '''פפטידים''' סינתטיים המחקים את הפפטידים הטבעיים שבגוף ומעודדים את הגוף לייצר קולגן. למשל פפטידים של נחושת שהם שילוב שרשרת חומצות אמינו טבעיות עם נחושת.

**חומרים נוגדי חמצון והגנה מפני רדיקלים חופשיים, נזקי השמש וחיזוק העור:**
* **[[פולרן|פוליפנולים (כמו פולירן)]]** הנוצרים מתסיסה, בונים ומחזקים קרומי תאים.
* **[[ויטמין B5|ויטמין B<sub>5</sub>]] (**ניאצינאמיד) מיוצר בתהליך ביו-סינתטי.
* **[[אסטרקסנטין]]** המופק מאצות מיקרוסקופיות בתסיסה.

**חומרים לתיקון ושיקום העור, התחדשות תאים ושיקום מחסום העור:**
* שימוש **ב[[תא גזע|תאי גזע]] צמחיים** כמו תפוח, תרד ורד ואצות או שימוש בתסיסה של חיידקים או שמרים.
* שימוש ב**[[פולימר]]ים** מותססים.
* שימוש ב**[[גורם גידול|גורמי גדילה]]** אפידרמליים (EGF) ביוטכנולוגיים, כמו שמרים, חיידקים, תרביות תאים לא אנושיות, והם מעודדים חידוש תאי עור וייצור אלסטין וקולגן.
**חומרים המאזנים את ה[[מיקרוביום]] של העור:**
* **[[פרוביוטיקה]]**.
* **[[פוסט-ביוטיקה]]:** תרכובות ביולוגיות המיוצרות מחיידקי פרוביוטיקה שכבר התפרקו.

**חומרים להבהרה ואחידות צבע העור:**
* **[[ארבוטין]]** המופק מחיידקים.
* **טרנס**-**[[רסברטרול]]** מותסס שהוא חומר הנוצר משילוב של רסברטרול טהור עם תהליך תסיסה ביוטכנולוגי..
* **[[פפטיד]]ים מעכבי מלנין:** הרצף הגנטי של הפפטידים מוכנס למיקרואורגניזם והם מייצרים את הפפטידים אשר מפחיתים את כתמי השמש והפיגמנטציה.
**חומרים לטיהור והפחתת חֵלֶב:**
* **אנזימים של [[פפאין]] ו[[ברומלין]]** המופקים ביוטכנולוגית מתרבית ולא מהצמחים ישירות.
* **[[ליזטים]] של [[לקטובצילוס אצידופילוס|לקטובצילוס]]** (חידקיים שהתפרקו ורק הרכיב הפעיל נשאר לשימוש) שמווסתים חֵלֶב.

**חומרים לפילינג אנזימטי:**
* **[[ליפאז]]ות, [[פרוטאז]]ות** המופקים מתסיסה של חיידקים ושמרים.

**חומרים ביומימטיים:**
* סרמידים ביומימטיים.
* **[[פפטיד]]ים** המחקים הורמונים טבעיים.
* **[[ביו-סוכר]]** - סוכר טבעי המיוצר בתסיסה על ידי מיקרואורגניזם. הביו-סוכרים שומרים על לחות העור ומשפרים מרקם.
*ליפידים הם שומנים טבעיים הנמצאים בעור ובמחסומי העור והם חיוניים לשמירה על לחות, גמישות, הגנה והפחתת רגישות של העור.

עיקר הליפידים הם סרמידים, כולסטרול, חומצות שומן, פוספוליפידים, גליצרידים, סטרולים ושעווה. חלק מהליפידים מקורם בצמחים כמו שמן זית, שמן חוחובה, שמן ארגן, חמאתשיאה, חמאת קקאו ועוד. חלק אחר של הליפידים מיוצרים בביו-טכנולוגיה והם יציבים יותר מהשמנים הטבעיים.
* ויטמינים בייצור מעבדה הם ויטמין A (רטינול) סינתטי, ויטמין C, וניאצינאמיד (ויטמין B<sub>3</sub>) סינתטי.

## ראו גם
* איפור מינרלי
* חומצות שומן
* חומצה
* חומצת אמינו
* פחם פעיל
* חומצה היאלורונית

## הערות שוליים

קטגוריה:קוסמטיקה
קטגוריה:שמנים
קטגוריה:חומצות שומן
קטגוריה:ביוטכנולוגיה
קטגוריה:מינרלים